Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Liliana Bolemant, PhD.
Pozícia: výskumno-vývojový zamestnanec pre Testovanie ISCED1, 2 – maďarský jazyk a literatúra
Oddelenie/Odbor: Oddelenie tvorby testov pre základné školy/Odbor národných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: maďarský

2. Zahraničná pracovná cesta (ZPC):
Štát, mesto: Maďarsko, Balatonfüred 
Vykonaná v dňoch: 23.5.2014
Názov prijímajúcej organizácie: Nadácia Dom prekladateľov, OZ Mona sentimental

Účel cesty: účasť na prekladateľskom seminári: prednáška a prekladanie umeleckých textov maďarskej literatúry, diskusia o textoch predkladaných žiakom ZŠ a SŠ v rámci vyučovania a mimo neho.
Prekladateľský seminár: každoročne sa opakujúci seminár, ktorého cieľom je priblíženie maďarskej literatúry slovenským čitateľom. Zúčastnia sa na ňom prekladateľky a prekladatelia maďarskej literatúry zo Slovenska, je pozvaný hosť alebo hosťka z Maďarska – autor/-ka alebo literárny vedec/vedkyňa.

Spôsob financovania: z rozpočtu NÚCEM 

3. Rámcový program pobytu:
Dňa 23.5.2014 o 6:00 som odchádzala z Bratislavy, o 8:00 som mala príchod do Balatonfüredu. Na seminári som mala prednášku, zúčastnila som sa práce s prekladmi a na prípravnom sedení jesenného čísla Revue svetovej literatúry, v ktorom bude predstavená súčasná maďarská literatúra, predovšetkým ženské autorky. 
Podrobný program je priložený k správe. 

4. Stručný priebeh rokovaní:
Vo svojej prednáške s názvom Stručný prehľad dejín maďarskej literatúry žien /16.-20. storočie/ som oboznámila účastníčky a účastníkov s dejinami maďarskej literatúry písanej ženami. Písomná forma tejto prednášky bude súčasťou nového čísla Revue svetovej literatúry, v ktorom sa predstaví maďarská literatúra, a predovšetkým literatúra písaná ženami, autorky, spisovateľky, poetky rôznych období.
V rámci seminára sme sa zaoberali textami, ktoré sme prekladali doma, ktoré boli vybraté vedúcou projektu, Mgr. Renátou Deák, PhD., známou a uznávanou prekladateľkou maďarskej literatúry do slovenského jazyka, ocenenou viacerými cenami. Z nami prekladaných textov sa najlepšie vyberú aj na zverejnenie do spomínaného čísla Revue svetovej literatúry.

5. Odporúčané závery:
Téma a prednášky seminára sa viažu na prácu s literárnymi textami a s jazykom, preto ich bude možné využiť pri príprave testových položiek na testovanie T5 a T9.

6. Prehľad prinesenej dokumentácie a miesto jej uloženia:
Dokumentácie z konferencie /texty niektorých prednášok a texty na preklad/ sú uložené v kancelárii č. 309.

7. Osobitne vyhotovený očakávaný prínos ZPC:
Závery z konferencie bude možné využiť pri mojej ďalšej práce, nakoľko sa týkajú najnovších výskumov maďarskej literatúry a jazykovedy, ktoré sú využiteľné aj pri príprave testov z MJL pre ISCED2.

8. Spôsob zverejnenia výsledkov ZPC, prenos získaných informácií
(Napríklad: zverejnenie na www stránke)

Svojím podpisom súhlasím so zverejnením správy na internete.

Správu vypracoval: Mgr. Liliana Bolemant, PhD.

Dátum:

Správu schválil: